Diari Oficial de la Generalitat Valenciana


Sumari del DOGV 9099, del 03-06-2021 (2021/6176)

ACORD de 21 de maig de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del Programa 611.10, Direcció i serveis generals, de la Conselleria d'Hisenda i Model Econòmic (VL 06.005/21-017).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6176


Data del document
:   21-05-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 de maig de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del Programa 611.10, Direcció i serveis generals, de la Conselleria d'Hisenda i Model Econòmic (VL 06.005/21-017). [2021/6176]  
El Reial Decret llei 5/2021, de mesures extraordinàries de suport a la solvència empresarial en resposta a la pandèmia de la Covid-19, crea una línia d'ajudes directes a autònoms (empresaris i professionals) i empreses l'activitat de les quals s'ha vist afectada més negativament per la pandèmia, per al suport a la solvència i reducció de l'endeutament del sector privat, estableix que seran les comunitats autònomes les que realitzaran les corresponents convocatòries per a la concessió d'ajudes directes als destinataris situats en els seus territoris i que seran aquestes les que s'encarregaran de la tramitació, gestió i resolució de les sol·licituds, de l'abonament de les ajudes i dels controls previs i posteriors al pagament.  
L'import assignat a la Comunitat Valenciana per a aquesta finalitat, segons els criteris i distribució aprovats per l'Ordre HAC/283/2021, que desenvolupa l'esmentat RDL 5/2021, ascendeix a 423.225.044,00 ?, i per a regular les mesures de gestió administrativa i pressupostària que han d'incloure's en les bases reguladores i en les convocatòries de les ajudes, en l'àmbit de la Generalitat, el Consell va aprovar el 7 de maig el Decret llei 7/2021.  
Per a gestionar les ajudes contemplades en el Decret llei 7/2021 del Consell, en l'àmbit de la Comunitat Valenciana, la Conselleria d'Hisenda i Model Econòmic ha previst tramitar un encàrrec de gestió amb TRAGSATEC, amb una duració de catorze mesos, sent la distribució prevista d'1.037.853,70 - en 2021 i 899.473,21 - en 2022, per la qual cosa planteja la necessitat d'incrementar, per a l'anualitat 2022, el límit per a comprometre despesa pluriennal, amb càrrec al capítol 2 del Programa 611.10, Direcció i serveis generals.  
A aquest efecte, d'acord amb l'article 40.4 de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 21 de maig de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal per a l'anualitat 2022, amb càrrec al capítol 2 del Programa 611.10, Direcció i serveis generals, d'acord amb el següent detall:  
  
Exercici Límit actual Límit modificat  
2022 1.051.967,00 1.536.177,46  
  
  
  
València, 21 de maig de 2021  
  
La consellera secretària,  
MÓNICA OLTRA JARQUE